C奶李元玲零贅肉身材大揭秘 唔少得Eat Clean
2024年04月08日 00:01
東網電視
更多新聞短片
馬來西亞「鋼琴女神」李元玲,樣靚身材正嘅佢唔止琴技了得,對於健身之道更相當有心得,長年身形都Fit到漏嘅佢,亦不時喺社交網分享健康收身嘅飲食心得,日前更晒出一張營養均衡,並表示持續3個月Eat Clean嘅好處有幾多,從皮膚變靚、脫髮問題得到改善、睡眠質素得到提升、記憶力變好、排便順暢,以及體脂回歸健康指標等,直言長期食垃圾食品,唔止容易導致脫髮嚴重、頭皮屑變多、便秘、口腔問題等,甚至仲係所有疾病開始嘅根源,分分鐘30歲後出現斷崖式衰老,認真恐怖!
另外,唔少人對於健康飲食都有一定程度嘅抗拒心態,認為享受美食係一種減壓及生活享受,對此李元玲亦解釋道Eat Clean其實係人類最原始嘅飲食習慣,只不過係現代人習慣咗劣質油膩嘅食品,並喺不知不覺間對味精同精緻糖食上癮,所以突然戒呢啲「化學調味」先會感到辛苦,從而感覺Eat Clean係一種折磨,直言:「戒掉癮從來都不是一件容易的事。」鼓勵網友從健康飲食開始,改善身體質素。